3. pielikums

Ministru kabineta

2021. gada\_\_. \_\_\_\_

noteikumiem Nr. \_\_

**Netiešās zemes izmantošanas maiņas emisijas no biodegvielas, bioloģiskā šķidrā kurināmā, biomasas kurināmā un biomasas degvielas**

1. Provizoriskās aplēstās netiešās zemes izmantošanas maiņas emisijas no biodegvielas, bioloģiskā šķidrā kurināmā, biomasas kurināmā un biomasas degvielas1:

|  |  |  |
| --- | --- | --- |
| Izejvielu grupa | Vidējā vērtība  (g CO2 ekv./MJ)2 | No jutīguma analīzes izrietoša starpprocentiļu amplitūda3 |
| Labība un citi cieti bagātīgi saturoši kultūraugi | 12 | 8 līdz 16 |
| Cukuri | 13 | 4 līdz 17 |
| Eļļas kultūraugi | 55 | 33 līdz 66 |

Piezīmes:

1 Šeit uzrādītās vidējās vērtības ir atsevišķi modelēto izejvielu vērtību svērtā vidējā vērtība. Pielikumā norādīto vērtību apmēru ietekmē dažādi pieņēmumi (piemēram, blakusproduktu apstrāde, ražīguma izmaiņas, oglekļa uzkrājums un citu izejvielu pārvietošana), kurus izmanto ekonomikas modeļos aplēses veikšanai. Lai gan tādēļ nav iespējams pilnībā raksturot ar šādām aplēsēm saistīto neskaidrību amplitūdu, tika veikta rezultātu ietekmes analīze, pamatojoties uz būtiskajiem parametriem nejaušu mainīgo lielumu veidā, tā sauktā “Montekarlo analīze”.

2 vidējās vērtības ir atsevišķi modelēto izejvielu vērtību svērtās vidējās vērtības.

3 amplitūda ataino 90 procentu rezultātu, izmantojot no analīzes izrietošas piektās un deviņdesmit piektās procentiles vērtības. Piektā procentile norāda uz vērtību, zem kuras tika konstatēti 5 procenti novērojumu (proti, 5 procenti no kopējiem izmantotajiem datiem uzrādīja rezultātus zem 8, 4 un 33 g CO2 ekv./MJ). Deviņdesmit piektā procentile norāda uz vērtību, zem kuras tika konstatēti 95 procenti novērojumu (proti, 5 procenti no kopējiem izmantotajiem datiem uzrādīja rezultātus virs 16, 17 un 66 g CO2 ekv./MJ).

1. Biodegvielas, bioloģiskā šķidrā kurināmā, biomasas kurināmā un biomasas degvielas, kuru aplēstās netiešās zemes izmantošanas maiņas emisijas uzskata par līdzvērtīgām nullei ir ražotas no šādām izejvielu kategorijām:
   1. Izejvielas, kas nav uzskaitītas šā pielikuma 1. punktā
   2. izejvielas, kuru ražošana ir izraisījusi tiešu zemes izmantošanas maiņu, tas ir, maiņu no vienas no normatīvajiem aktiem par siltumnīcefekta gāzu inventarizācijas un prognožu sagatavošanas nacionālās sistēmas izveidošanu un uzturēšanu minētajām kateogrijām – mežu zeme, zālājs, mitrājs, apdzīvota vieta vai cita veida zeme, uz aramzemi vai ilggadīgiem stādījumiem (daudzgadīgi kultūraugi, kuru stumbrs parasti netiek katru gadu novākts, piemēram, īscirtmeta atvasāji un eļļas palmas). Šādā gadījumā tiešās zemes izmantošanas maiņas emisiju vērtības aprēķinam vajadzētu atbilst šo noteikumu 1. pielikuma 8.punktam.

Ekonomikas ministrs J.Vitenbergs

Valsts sekretārs E.Valantis